Document ID: 31997R0750

KOMISSION ASETUS (EY) N:o 750/97,
annettu 25 päivänä huhtikuuta 1997,
maidon ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä annetun asetuksen (EY) N:o 3582/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon ja maitotuotteiden kulutuksen edistämisestä yhteisössä ja markkinoiden laajentamisesta 30 päivänä kesäkuuta 1992 annetun neuvoston asetuksen (ETY) N:o 2073/92 (1) ja erityisesti sen 4 artiklan,
sekä katsoo, että
komission asetuksen (EY) N:o 3582/93 (2), sellaisena kuin se on muutettuna asetuksella (EY) N:o 2134/96 (3), 1 artiklan 4 kohdassa säädetään, että sopimuksen täytäntöönpanolle asetettua määräaikaa voidaan komission asian hyväksyessä pidentää, jos sopimuspuoli pyytää jatkoaikaa toimivaltaiselta toimielimeltä kolme kuukautta ennen määräajan päättymistä sekä toimittaa todisteen siitä, että poikkeuksellisten, sopimuspuolesta riippumattomien olosuhteiden vuoksi aluksi vahvistettua määräaikaa ei ole mahdollista noudattaa,
kokemus on osoittanut, että edellä mainittu säännös on liian rajoittava, eikä tietyissä tapauksissa johda sopimusten tehokkaaseen hallinnointiin; tämän vuoksi on syytä helpottaa sopimusten määräajan pidentämismenettelyä, kuitenkin siten, että komission ennakkohyväksyntää edellytetään edelleen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3582/93 1 artiklan 4 kohdan ensimmäisen alakohdan ensimmäinen lause seuraavasti:
"4. Edellä 2 kohdassa vahvistetusta määräajasta huolimatta voidaan myöhemmin sopia sen pidentämisestä, jos sopimuspuoli esittää hakemuksen tässä tarkoituksessa toimivaltaiselle toimielimelle ennen määräajan päättymistä. Tämä pidennys ei voi olla yli kolmea kuukautta ja sille on saatava komissiolta lupa ennakkoon."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä huhtikuuta 1997.

Labels: 3
15
17